*Pirkimo dokumentų 2 priedas*

**PASLAUGŲ TEIKIMO SUTARTIS Nr. *(projektas)***

|  |  |
| --- | --- |
| Vilnius | 202 m. \_\_\_\_\_\_\_ d. |

Viešoji įstaiga Vilniaus universiteto ligoninė Santaros klinikos (toliau – **Draudėjas)**, atstovaujama generalinio direktoriaus Tomo Jovaišos, veikiančio įstaigos įstatų pagrindu ir ...................(toliau – **Draudikas**), atstovaujama .................., veikiančio pagal įmonės įstatus, laimėjusi atviro (supaprastintas) konkurso būdu vykusį viešąjį „*Transporto priemonių Kasko draudimas, 8183“* pirkimą (pirkimo numeris .............) (toliau - Pirkimas), sudarė šią sutartį:

1. **SUTARTIES OBJEKTAS**

1.1. Draudikas įsipareigoja savo priemonėmis ir rizika visą sutarties galiojimo laikotarpį suteikti Draudėjui sutartyje ir jos prieduose nustatytus reikalavimus atitinkančias draudimo paslaugas (toliau – **Paslaugos**), o Draudėjas įsipareigoja sumokėti šioje sutartyje nurodytą kainą sutarties 7 dalyje numatyta tvarka.

1.2. Sutarties dalykas yra paslaugos, kurių techninė specifikacija, fiksuoti įkainiai, kiekiai ir kaina nurodyti sutarties prieduose.

1. **SUTARTIES VERTĖ**
   1. Sutarčiai taikomas **fiksuoto įkainio maksimalios sumos** kainodaros metodas.
   2. Pradinės sutarties vertė be PVM ............... Eur ([nurodyti kainą žodžiais]).

PVM suma 0,00 Eur.

*Pagal 2002 m. kovo 5 d. Lietuvos Respublikos pridėtinės vertės mokesčio įstatymo Nr. IX-751 27 straipsnį draudimo paslaugos PVM neapmokestinamos.*

Sutarties kaina: ........... Eur su PVM ([nurodyti kainą žodžiais]) (*planuojama skirti pirkimui lėšų suma*).

* 1. Sutartyje nustatyti fiksuoti įkainiai (tarifas), kurie sutarties vykdymo laikotarpiu negalės būti keičiami, išskyrus, kai taikoma Sutarties 2.4. punkte numatyta tvarka.
  2. Sutartyje numatytų įkainių perskaičiavimo (keitimo) tvarka:

2.4.1. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo dienos, jeigu Vartojimo prekių ir paslaugų kainų pokytis (k), apskaičiuotas kaip nustatyta Sutarties 2.4.5 punkte, viršija 10 procentų.

2.4.2. Sutartyje numatyti įkainiai gali būti perskaičiuojami, jeigu Valstybės duomenų agentūros ([www.stat.gov.lt](http://www.stat.gov.lt); <https://osp.stat.gov.lt/statistiniu-rodikliu-analize?indicator=S7R260#/>) kas mėnesį skelbiamo vartotojų kainų indekso (125 DRAUDIMAS) pokytis (k), apskaičiuotas kaip nustatyta Sutarties 2.4.5 punkte, yra didesnis kaip 10 procentų. Atlikdamos perskaičiavimą šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.

2.4.3. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.

2.4.4. Perskaičiuotieji įkainiai taikomi užsakymams, pateiktiems po to, kai šalys sudaro susitarimą dėl įkainių perskaičiavimo.

2.4.5. Nauji įkainiai apskaičiuojami pagal formulę:

*, kur*

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – Pagal vartotojų kainų indeksą (125 DRAUDIMAS) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.), kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (125 DRAUDIMAS).

Indpradžia – laikotarpio pradžios datos (mėnesio) vartojimo prekių ir paslaugų indeksas (125 DRAUDIMAS). Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

2.4.6. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** skaitmens po kablelio, o apskaičiuotas įkainis „a“ suapvalinamas iki **dviejų** *(arba įrašoma tiek skaitmenų, kiek nurodyta sudarytoje sutartyje)* skaitmenų po kablelio.

2.4.7. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

2.4.8. Sutartyje numatytas įkainių/kainos perskaičiavimas įforminamas šalių rašytiniu susitarimu, kuris tampa neatskiriama Sutarties dalimi.

2.5. Į sutarties kainą įskaityti visi Draudiko mokami mokesčiai ir kitos paslaugų teikimo išlaidos, būtinos tinkamam šios sutarties įvykdymui.

2.6. Pirkimo sutarties sąlygos sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai, bei esant Viešųjų pirkimų įstatymo 89 str. nustatytoms sąlygoms.

1. **TEIKIAMOS PASLAUGOS**

3.1. Draudikas įsipareigoja teikti paslaugas šioje sutartyje numatytomis sąlygomis. Šia Sutartimi Draudikas įsipareigoja suteikti paslaugas, kurių detali specifikacija, preliminari apimtis ir įkainiai (tarifai) nustatyti šios Sutarties priede Nr. 1.

3.2. Sutarties galiojimo metu Draudėjas gali keisti (didinti, mažinti) draudžiamų transporto priemonių kiekį.

3.3. Draudimo polisai turi būti pateikiami sutarties galiojimo metu ne mažiau nei likus 2 darbo dienoms iki konkrečios transporto priemonės draudimo pradžios. Draudimo polisų galiojimo terminas – 12 mėn.

1. **PASLAUGŲ TEIKIMO IR UŽSAKYMO TVARKA**
   1. Paslaugos teikiamos pagal užsakymus.
   2. Užsakymai teikiami raštu, el. paštu:\_\_\_\_\_\_\_\_\_ arba telefonu Nr. +370\_\_\_\_\_\_

4.3. Paslaugos turi būti suteiktos ne vėliau kaip per 2 darbo dienas nuo Draudėjo užsakymo gavimo.

4.4. Draudėjo sutarties vykdymo priežiūrai paskirtas atsakingas asmuo: : Leonidas Šestelis, tel. Nr. +370 52501355, el. paštas leonidas.sestelis@santa.lt.

4.5. Draudiko paskirtas atsakingas asmuo: .......................................(vardas, pavardė, tel. Nr., el. paštas)

1. **PASLAUGŲ KOKYBĖ IR GARANTIJA**
   1. Draudikas garantuoja, kad teiks tinkamos kokybės Paslaugas, kurių kokybė atitinka Paslaugų grupei keliamas technines sąlygas, standartus ar kitus norminius aktus bei sąlygas, nustatytas šios sutarties priede Nr.1.
2. **SUTARTIES ĮVYKDYMO UŽTIKRINIMAS, ATSAKOMYBĖ**

6.1. Sutarties įvykdymo užtikrinimo priemonė yra netesybos. Jei Draudikas dėl savo kaltės vėluoja pateikti draudimo polisus 3.3 p. numatytais terminais, moka Draudėjui 0,02 % dydžio delspinigius nuo sutarties kainos už kiekvieną uždelstą dieną.

6.2. Draudikas, nepagrįstai atsisakęs vykdyti sutartį po sutarties pasirašymo, sumoka Draudėjui 1000 EUR dydžio baudą.

6.3. Jei Draudėjas dėl savo kaltės vėluoja atsiskaityti su Draudiku per sutarties 7.1.p. numatytą terminą, jis įsipareigoja sumokėti 0,02% dydžio delspinigius nuo nesumokėtos sumos už kiekvieną uždelstą dieną.

1. **ATSISKAITYMAS TARP ŠALIŲ**

7.1. Draudėjas apmoka Draudikui už Paslaugas pagal gautas PVM sąskaitas faktūras per 30 dienų nuo paslaugų gavimo ir sąskaitos faktūros pateikimo dienos.

Jei mokėjimai pagal Sutartis visiškai arba iš dalies atliekami iš tarpinių finansuojančių organizacijų gautomis lėšomis, taip pat kitomis objektyviai pagrįstomis aplinkybėmis atsiskaitymo terminas Užsakovo gali būti pratęstas iki 60 dienų nuo paslaugų gavimo ir sąskaitos faktūros pateikimo dienos.

7.2. Pridėtinės vertės mokesčio sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos „SABIS“ priemonėmis. Mokėjimo dokumentų nepateikus „SABIS“ priemonėmis, Draudėjas turi teisę neatlikti mokėjimo.

7.3. Užsakovas ne vėliau kaip per 3 darbo dienas nuo šios Sutarties 7.4 punkte nurodytos informacijos gavimo raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Paslaugų teikėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, kurioje numatoma teisė Paslaugų teikėjui prieštarauti nepagrįstiems mokėjimams subtiekėjui.

7.4. Sudarius pirkimo sutartį, tačiau ne vėliau negu pirkimo sutartis pradedama vykdyti, Paslaugų teikėjas įsipareigoja Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. Užsakovas taip pat reikalauja, kad Paslaugų teikėjas informuotų apie minėtos informacijos pasikeitimus visu pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. Jeigu taikomos 7.5 p. nuostatos, kartu su informacija apie naujus subtiekėjus pateikiami ir subtiekėjo pašalinimo pagrindų nebuvimą patvirtinantys dokumentai.

7.5. Tais atvejais, kai Paslaugų teikėjas nesiremia subtiekėjo pajėgumais, Užsakovas gali patikrinti, ar nėra Paslaugų teikėjo subtiekėjo pašalinimo pagrindų. Tokiu atveju, jeigu subtiekėjo padėtis atitinka bent vieną nustatytą pašalinimo pagrindą, Užsakovas reikalauja, kad Paslaugų teikėjas per Užsakovo nustatytą terminą pakeistų minėtą subtiekėją reikalavimus atitinkančiu subtiekėju.

1. ***FORCE MAJEURE***

8.1. Šalys neatsako už visišką ar dalinį savo įsipareigojimų pagal šią Sutartį nevykdymą, jei tai įvyksta dėl nenugalimos jėgos aplinkybių. Nenugalimos jėgos aplinkybių sąvoka apibrėžiama, Šalių teisės, pareigos bei atsakomybė, esant šioms aplinkybėms, reglamentuojamos Lietuvos Respublikos civilinio kodekso 6.212 straipsnyje bei atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose 1996 m. liepos 15 d. Lietuvos Respublikos Vyriausybės nutarimu Nr. 840.

8.2. Sutarties Šalis, kuri dėl nurodytų aplinkybių negali įvykdyti prisiimtų įsipareigojimų, privalo ne vėliau kaip per 15 (penkiolika) kalendorinių dienų nuo tokių aplinkybių atsiradimo raštu apie tai informuoti kitą Sutarties Šalį. Pavėluotas ar netinkamas kitos Šalies informavimas ar informacijos nepateikimas atima iš jos teisę remtis išvardytomis aplinkybėmis kaip pagrindu, atleidžiančiu nuo atsakomybės dėl ne laiku (ar netinkamo) prisiimtų įsipareigojimų vykdymo ar nevykdymo. Force Majeure sąlygos taikomos vadovaujantis LR Vyriausybės 1996 m. liepos 15 d. nutarimu Nr. 840 patvirtintomis „Atleidimo nuo atsakomybės dėl nenugalimos jėgos (Force majeure) aplinkybėmis“, taisyklėmis.

1. **SUTARTIES GALIOJIMAS IR NUTRAUKIMAS**
   1. Sutartis įsigalioja nuo ........... ir draudimo polisų pateikimo dienos, bet ne anksčiau nei 2025-03-01, ir galioja 12 mėnesių su galimybe pratęsti 2 kartus po 12 mėnesių arba iki kol bus pasiekta maksimali suma. Sutartis minėtam terminui pratęsiama neįforminant atskiro susitarimo, jei likus iki Sutarties galiojimo pabaigos ne mažiau nei 60 dienų nė viena iš šalių nepraneša, kad neketina tęsti Sutarties.
   2. Draudėjas turi teisę vienašališkai nutraukti Sutartį įspėjęs Draudiką prieš 15 darbo dienų, jeigu Draudikas ją iš esmės pažeidė:

9.2.1. suteiktos Paslaugos yra netinkamos kokybės ir jų trūkumų neįmanoma pašalinti per protingą ir Draudėjui priimtiną terminą;

9.2.2. Draudikas nurodytu terminu Paslaugų nesuteikė per Sutartyje nustatytą bei Draudėjo nurodytą papildomą protingą terminą.

* 1. Draudikas turi teisę vienašališkai nutraukti Sutartį įspėjęs prieš 15 darbo dienų, jeigu Draudėjas ją iš esmės pažeidė:

9.3.1. Draudėjas daugiau kaip du kartus laiku nesumokėjo už suteiktas Paslaugas, kai jos buvo tinkamai suteiktos nustatytais terminais.

* 1. Sutartis taip pat gali būti nutraukta Šalių raštišku susitarimu, informuojant priešingą šalį iki draudimo polisų galiojimo pabaigos likus ne mažiau kaip 60 dienų.

1. **ASMENS DUOMENŲ APSAUGA**

10.1. Rinkdamos ir tvarkydamos asmens duomenis, Šalys privalo laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir taikomų įstatymų reikalavimų ir užtikrinti, kad duomenų subjektai būtų tinkamai informuoti apie jų asmens duomenų tvarkymą.

10.2. Šalys vykdydamos Sutartį privalo tinkamai tvarkyti viena kitos atstovų ir kito personalo asmens duomenis, tokius kaip vardas, pavardė, pareigos, kontaktiniai duomenys ir kt. Šalys įsipareigoja šiuos asmens duomenis tvarkyti tik tiek, kiek reikia Sutarties vykdymui. Šalys įsipareigoja apie asmens duomenų tvarkymą tinkamai informuoti savo atstovus ir kitą personalą, kurio asmens duomenys bus perduoti kitai Šaliai.

10.3. Šalis privalo informuoti kitą Šalį apie bet kokius atstovų ir kito personalo bei jų asmens duomenų pasikeitimus, jei šie duomenys buvo perduoti kitai Šaliai.

1. **KITOS SĄLYGOS**
   1. Sutarties vykdymo metu Draudiko gauta informacija ir dokumentai yra konfidencialūs. Be išankstinio raštiško Draudėjo leidimo Draudikas neskelbia ir neatskleidžia jokių sutarties nuostatų, išskyrus atvejus, kai tai būtina vykdant sutartį.
   2. Ginčai, kylantys tarp šalių, sprendžiami šalių derybomis, o nepavykus jų išspręsti – teismine tvarka Lietuvos Respublikos teismuose.
   3. Siekiant įgyvendinti VPĮ 17 str. 2 d. 4 p. nuostatas, sudaryta elektroninė sutartis, kuri abiejų Šalių pasirašyta kvalifikuotais elektroniniais parašais. Sutartis, pasirašyta kvalifikuotu elektroniniu parašu, turi vienodą juridinę galią, kaip ir fiziniu parašu pasirašyta sutartis. Sutartis sudaryta lietuvių kalba.
   4. Draudikas patvirtina, kad jis turi teisę ir tinkamą kvalifikaciją teikti Paslaugas. Jeigu kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Draudikas įsipareigoja Draudėjui, kad sutartį vykdys tik tokią teisę turintys asmenys, ir Draudėjui pareikalavus pateiks tai patvirtinančius dokumentus.
   5. Ne vėliau negu pirkimo sutartis pradedama vykdyti, Draudikas įsipareigoja Draudėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Draudikas taip pat įsipareigoja Draudėjui pranešti nurodytų subtiekėjų pasikeitimus pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. Jei Draudikas pirkimo procedūros vykdymo metu rėmėsi subtiekėjų kvalifikacija, tai norėdamas pakeisti subtiekėją Draudikas privalo Draudėjui pateikti naujo subtiekėjo pašalinimo pagrindų nebuvimą ir kvalifikacijos atitikimą patvirtinančius dokumentus. Jei Draudikas pirkimo metu nesirėmė subtiekėjo pajėgumais, Draudėjas gali patikrinti, ar nėra LR Viešųjų pirkimų įstatyme nurodytų naujojo subtiekėjo pašalinimo pagrindų.
   6. Už sutarties ir pakeitimų paskelbimą atsakingas asmuo Remigijus Andžius, el. paštas: remigijus.andzius@santa.lt, tel. Nr. +370 52365042.

PRIDEDAMA. Techninė specifikacija.

1. **ŠALIŲ ADRESAI IR REKVIZITAI**

|  |  |
| --- | --- |
| **Draudikas** | **Draudėjas**  VšĮ Vilniaus universiteto ligoninė Santaros klinikos  Santariškių g. 2, LT-08406 Vilnius  Įmonės kodas 124364561  PVM mok. kodas LT243645610  a. s. LT71 7300 0100 0249 2260  AB „Swedbank“, b. k. 73000  Generalinis direktorius  Tomas Jovaiša |

Priedas prie Sutarties Nr.………………

**TECHNINĖ SPECIFIKACIJA IR ĮKAINIAI**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Automobilio modelis (identifikacijos Nr.)** | **Automobilio Nr.** | **Pagaminimo metai** | **Variklio darbinis tūris/degalai** | **Draudimo galiojimo laikas, draudimo rūšis** | **Automobilio tipas** | **Metinė draudimo įmoka, Eur** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| Pradinės sutarties vertė be PVM, Eur | | | | | | |  |
| PVM (0 %)suma Eur | | | | | | |  |

*Specifikacija pridedama:*

|  |  |
| --- | --- |
| **Draudikas** | **Draudėjas**  VšĮ Vilniaus universiteto ligoninė Santaros klinikos  Santariškių g. 2, LT-08406 Vilnius  Įmonės kodas 124364561  PVM mok. kodas LT243645610  a. s. LT71 7300 0100 0249 2260  AB „Swedbank“, b. k. 73000  Generalinis direktorius  Tomas Jovaiša |